《敦煌八景咏 其三 危峰东峙》
清代·苏履吉

矗立三峰碧汉间，相看积雪接天山。朝暾初上高如掌，暮霭微凝翠若鬟。

是处排空还耸峙，几回凭眺欲跻攀。停车道左频翘首，云白无心出岫间。

作者简介：苏履吉，乳名发祥，字其旋，号九斋，生于清乾隆四十四年农历七月十三日（1779年8月25日），福建德化人。有《友竹山房诗草》七卷，补遗一卷，《友竹山房诗草续钞》七卷。